text: সকাল ৯:৫৫ | সোমবার | ২৭শে সেপ্টেম্বর, ২০২১ খ্রিস্টাব্দ | ১২ই আশ্বিন, ১৪২৮ বঙ্গাব্দ
  ধোনিকে কড়া বার্তা ভরতীয় প্রধান নির্বাচকের
  নিউজ ডেস্ক |	বিভাগ : খেলাধুলা | প্রকাশের তারিখ : আগস্ট, ১৬, ২০১৭, ৭:১২ পূর্বাহ্ণ | নিউজটি পড়া হয়েছে : 1750 বার
  ভারতীয় দল থেকে বাদ পড়ার শঙ্কায় মহেন্দ্র সিংহ ধোনি। অবশ্য ধোনি নিজে ইঙ্গিত দিয়েছেন, সবকিছু ঠিকঠাক থাকলে ২০১৯ বিশ্বকাপে খেলবেন। কিন্তু বিষয়টা এতটাও সহজ হবে বলে মনে হয় না। ভারতীয় প্রধান নির্বাচক এম এস কে প্রসাদের কথাতেই সেই শঙ্কাই ফুটে উঠলো। তিনি স্পষ্ট জানিয়ে দিয়েছেন, ধোনিকে পারফর্ম করতেই হবে। না হলে বাধ্য হবেন বিকল্প খুঁজতে।
  তিনি বলেন,'আসলে কারও জায়গা অটোমেটিক নয়। যদি কেউ পারফর্ম করতে পারে, থাকবে, না হলে বিকল্প দেখতেই হবে।' এমনকী, দল নির্বাচনের সময় ধোনিকে নিয়ে আলোচনাও হয়েছে, জানিয়েছেন তিনি। প্রসাদের কথায়, 'শুধু এমএস নয়, সবাইকে নিয়েই আলোচনা হয়। আগামী দিনগুলিতে সেটাই হবে।'
  প্রসাদ জানিয়েছেন, ২০১৯ বিশ্বকাপের কথা ভেবে আগামী দলে রোটেশন পদ্ধতি চালু করতে চাইছেন। সেই পদ্ধতিরই অংশ হিসেবে শ্রীলঙ্কার বিরুদ্ধে একদিনের সিরিজে বিশ্রাম দেওয়া হয়েছে যুবরাজ সিং, রবিচন্দ্রন অশ্বিন এবং রবীন্দ্র জাদেজাকে।
  প্রধান নির্বাচক জানিয়েছেন, যত দিন যাবে, তত ফিটনেসের ওপরে গুরুত্ব দেওয়া হবে। তিনি বলেন, 'বিশ্বকাপে সাফল্য পেতে গেলে ফিটনেসে চূড়ান্ত শক্তিশালী একটা দল তৈরি করতে হবে। এটা এমন একটা মানদণ্ড যেটার ওপরে ভবিষ্যতে আমরা প্রচণ্ড গুরুত্ব দিতে চলেছি। ফিটনেসের কিছু যোগ্যতামান নির্ণয় করা হবে এবং সেগুলো সবাইকে কঠোরভাবে মেনে চলতে হবে।'